Andrea Bræin Hovig

Andrea Bræin Hovig (født 1973) er en norsk skuespiller og forfatter.

Hun hadde sin teaterdebut i rollen som Borghild i Kranes konditori ved Det Norske Teateret i 1994. Etter endt utdannelse ved teaterhøgskolen i 1998 ble hun ansatt ved Det Norske Teatret (1998–2002). Fra 2002 har hun vært ansatt ved Nationaltheatret, hvor hun har medvirket i en rekke produksjoner. Hun har blant annet gjort roller som Hilde i Fruen fra havet, Regine Engstrand i Gengangere og Hedda i Hedda Gabler. 

Hovig har også gjort seg bemerket på lerretet, både gjennom film og TV. Hun har blant annet spilt ledende roller i filmer som En affære av Henrik Dahlsbakken, Håp av Maria Sødahl og Kjærlighet av Dag Johan Haugerud. Hun har fått en rekke priser og utmerkelser for sine prestasjoner som filmskuespiller, blant dem Amandaprisen for beste kvinnelige hovedrolle for Håp ,  Dragon Awards  og Bronze Guayarmina for beste skuespiller for sin innsats i Kjærlighet. Hovig var også den første norskspråklige skuespiller til å bli nominert til Den europeiske filmprisen da hun ble nominert i klassen beste kvinnelige skuespiller for for rollen som Anja i Håp i 2020.

Hovig debuterte som forfatter i 2008 med barnebøkene om Ville Wilma. Hun har gitt ut flere ungdomsromaner og i 2024 kom hun ut med romanen Siste Akt, som er hennes første bok for voksne.

 Teater (i utvalg) 
 Det Norske Teatret (1998–2002) 
 Agnes i Hustruskolen
 Ifigenia i Aulis
 Julie i Romeo og Julie
 Sanna i Personkrins 3:1
 Den unge kvinnen i Ein sommars dag

 Nationaltheatret (2002–) 
 Lena i Det Kalde Barnet
 Franchette i Figaros bryllup
 Hilde i Fruen fra havet
 Sonja i Reisen til Julestjernen
 Nattergalen i Nattergalen
 Regine Engstrand i Gengangere
 Elfriede Jelinek i Ulrike Maria Stuart
 Rosalinde i Flaggermusen
 Hedda i Hedda Gabler 
 Ulike roller i Peer Gynt
 Gina i Vildanden (pluss) en folkefiende – enemy of the duck
 Roxane i Cyrano 
 Skuespiller i Nationaltheatrets julekonsert 

 Annet 
 Roxie i Chicago ved Oslo Nye Teater
 Carmencita i musikalen Taube ved Edderkoppen Teater
 Sarah Brown i Guys and Dolls ved Oslo Nye Teater
 Caroline Bonacieux i De tre musketerer ved Folketeateret

 Filmografi 
 Film (utvalg) 
 2000 De 7 dødssyndene : Hovmod – regi: Ørjan Karlsen
 2002 Tyven, tyven – regi: Trygve Allister Diesen
 2008 De gales hus – regi: Eva Isaksen
 2009 Bestevenner – regi: Christian Lo
 2012 Som du ser meg  – regi: Dag Johan Haugerud
 2014 Det er meg du vil ha – regi: Dag Johan Haugerud
 2014 Moulton og meg (animert kortfilm)  – regi: Torill Kove
 2016 Alt det vakre – regi: Aasne Vaa Greibrokk
 2018 En affære – regi: Henrik Martin Dahlsbakken
 2019 Barn – regi: Dag Johan Haugerud
 2019 Disco – regi: Jorunn Myklebust Syversen
 2019 Håp – regi: Maria Sødahl
 2020 Lyset fra sjokoladefabrikken – regi: Dag Johan Haugerud
 2022 Syk pike – regi: Kristoffer Borgli
 2023 Dancing Queen – regi: Aurora Gossé
 2024 Kjærlighet – regi: Dag Johan Haugerud

 TV (utvalg) 
 2007 Berlinerpoplene
 2014 Mammon
 2015 Neste sommer
 2016 Det tredje øyet
 2016–2020 Helt perfekt
 2018 Kielergata
 2018 Epleslang
 2020 Aldri voksen
 2022 Kuppel 16
 2024 Wisting
 2024 So long, Marianne
 2024 Hjerte til hjerte

 Musikk 
Hun platedebuterte i 2003 med Hjertetvinner. I 2008 var hun med på barneplaten Magiske kroker & hemmeligheter produsert av Linn Skåber og Jacob Young, med sangen «Vinteren er her».  Hovig er også med på platen Du kjenner meg av Andreas Utnem, med sangen «Du er min hyrde». Sammen med Utnem har hun skrevet låten «Jeg skal finne deg» som fremføres av trioen ULD. 

 Forfatterskap 
Hun debuterte som forfatter med barneboka Ville Wilma i 2008. Hun har senere skrevet to bøker til i denne serien. I 2015 utgav hun ungdomsromanen Vanessa Svartmo og i 2022 Dette er Ellens bok. I 2024 kom hun med sin første roman for voksne, Siste Akt.

 Familie 
Hovig er gift med jazzmusiker Andreas Utnem.

Hun er sønnedatter av komponisten Edvard Fliflet Bræin og datterdatter av arkitekten Jan Inge Hovig.

 Bibliografi 
 2008: Ville Wilma – barnebok utgitt på Gyldendal, illustrert av Lene Ask. Også utgitt som lydbok
 2009: Viva la Ville Wilma – barnebok utgitt på Gyldendal, illustrert av Lene Ask. Også utgitt som lydbok
 2011: Ikke bare Ville Wilma – barnebok utgitt på Cappelen Damm, illustrert av Lene Ask. Også utgitt som lydbok
 2015: Vanessa Svartmo - ungdomsbok utgitt på Gyldendal
 2022: Dette er Ellens bok - ungdomsbok utgitt på Vigmostad og Bjørke
 2024: Siste Akt - roman utgitt på Aschehoug

 Utmerkelser 
 Anders Jahres kulturpris' juniorpris 2000
 Kanonprisen 2012 i klassen beste birolle for Som du ser meg
 Norsk filmkritikerlags fagpris i 2015
 Kanonprisen 2019 i klassen beste kvinnelige hovedrolle for Håp
 Amandaprisen 2020 i klassen beste kvinnelige skuespiller for Håp
 Norsk Filmkritikerlags skuespillerpris for Håp
 Edith Carlmar-prisen 2020
 Haugesund Walk of Fame 2021
 Dragon Awards' skuespillerpris 2025 for Kjærlighet
 Bronze Guayarmina Award Best Actress 2025 for Kjærlighet

 Nominasjoner 
 Nominert til Amandaprisen 2013 i klassen beste kvinnelige birolle for Som du ser meg
 Nominert til Kanonprisen 2014 i klassen beste kvinnelige hovedrolle for Det er meg du vil ha
 Nominert til Amandaprisen 2016 i klassen beste kvinnelige birolle for Alt det vakre
 Nominert til Kanonprisen 2018 i klassen beste kvinnelige hovedrolle for En affære
 Nominert til Den europeiske filmprisen Best Actress for Håp
 Nominert til Amandaprisen 2025 i klassen beste skuespiller i en hovedrolle for Kjærlighet

 Referanser 

 Eksterne lenker 
 Andrea Bræin Hovig hos Filmweb


Kategori:Personer fra Oslo
Kategori:Norske skuespillere
Kategori:Vinnere av Kanonprisen
Kategori:Skuespillere ved Nationaltheatret
Kategori:Norske sangere
Kategori:Norske barnebokforfattere
Kategori:Skuespillere ved Det Norske Teatret
Kategori:Amandaprisen 2020
Kategori:Amanda for beste kvinnelige hovedrolle‎